CELEX: 32016D0158
Language: hu
Date: 2016-02-04 00:00:00
Title: A Bizottság (EU) 2016/158 végrehajtási határozata (2016. február 4.) egyes horvátországi hús- és tejágazati létesítmények tekintetében átmeneti intézkedések megállapításáról (az értesítések a C(2016) 501. számú dokumentummal történt) (EGT-vonatkozású szöveg)

6.2.2016   
            
            
               HU
            
            
               Az Európai Unió Hivatalos Lapja
            
            
               L 31/47
            
         A BIZOTTSÁG (EU) 2016/158 VÉGREHAJTÁSI HATÁROZATA
   (2016. február 4.)
   egyes horvátországi hús- és tejágazati létesítmények tekintetében átmeneti intézkedések megállapításáról
   
      
         (az értesítések a C(2016) 501. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel Horvátország csatlakozási okmányára,
   tekintettel az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendeletre (1) és különösen annak 12. cikke (2) bekezdésére,
   tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (2) és különösen annak 9. cikke (2) bekezdésére,
   mivel:
   
               (1)
            
            
               A 852/2004/EK rendelet a veszélyelemzés és a kritikus szabályozási pontok elveinek figyelembevételével általános élelmiszer-higiéniai szabályokat állapít meg az élelmiszer-ipari vállalkozók számára. A rendelet előírja, hogy az élelmiszer-ipari vállalkozóknak meg kell felelniük az említett elveken alapuló strukturális követelményeknek.
            
         
               (2)
            
            
               A 853/2004/EK rendelet kiegészíti a 852/2004/EK rendeletben meghatározott szabályokat. A 853/2004/EK rendeletben megállapított szabályok között a hús- és tejfeldolgozó létesítményekre vonatkozó különleges követelmények is szerepelnek.
            
         
               (3)
            
            
               Horvátország csatlakozási okmányának V. melléklete szerint bizonyos, a 852/2004/EK rendelet II. mellékletében és a 853/2004/EK rendelet III. mellékletében megállapított strukturális követelmények 2015. december 31-ig nem vonatkoznak egyes horvátországi létesítményekre. E létesítmények listája az Egészségügyi és Élelmiszer-biztonsági Főigazgatóság honlapján (3) található. Korlátozott számú hús- és tejágazati létesítmény vonatkozásában Horvátország kérte e határidő 2016. június 30-ig való meghosszabbítását.
            
         
               (4)
            
            
               Egyes hús- és tejágazati létesítmények tekintetében helyénvaló rendelkezni a jelenlegi átmeneti intézkedések meghosszabbításáról annak érdekében, hogy a szóban forgó létesítményeknek több idejük maradjon az uniós élelmiszer-biztonsági normákhoz való alkalmazkodásra.
            
         
               (5)
            
            
               A Horvátország csatlakozási okmánya V. melléklete 5. szakaszának II. részében megállapított jelenlegi átmeneti intézkedések 2015. december 31-ig érvényesek. A joghézag elkerülése érdekében az e határozatban előírt átmeneti intézkedéseket 2016. január 1-jétől kell alkalmazni. Érvényességüket hat hónapra kell korlátozni, mivel Horvátország csatlakozási okmányának 42. cikke előírja, hogy átmeneti intézkedések a csatlakozás időpontját követő legfeljebb három éven belül alkalmazhatók.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 852/2004/EK rendelet II. mellékletének II. fejezetében, valamint a 853/2004/EK rendelet III. melléklete I. szakaszának II. és III. fejezetében, II. szakaszának II. és III. fejezetében, V. szakaszának I. fejezetében és IX. szakasza I. fejezetének II.A. részében megállapított különleges követelményektől eltérve az e határozat mellékletében felsorolt hús- és tejágazati létesítmények (a továbbiakban: felsorolt létesítmények) továbbra is előállíthatnak, illetve feldolgozhatnak húst és tejet (a továbbiakban: termékek), amennyiben megfelelnek az e határozat 2. cikkében meghatározott feltételeknek.
   2. cikk
   (1)   A felsorolt létesítményekből származó termékek:
   
               a)
            
            
               csak Horvátországban vagy a vonatkozó uniós szabályozásnak megfelelően harmadik országok piacain hozhatók forgalomba; vagy
            
         
               b)
            
            
               csak további feldolgozásra használhatók fel a felsorolt létesítményekben, függetlenül a forgalomba hozatal napjától.
            
         (2)   A termékeket olyan állat-egészségügyi vagy azonosító jelöléssel kell ellátni, amely különbözik a 853/2004/EK rendelet 5. cikkében előírt jelölésektől.
   (3)   Horvátország csatlakozási okmánya V. melléklete 5. szakasza II. részének 3. pontjával összhangban Horvátország azt az állat-egészségügyi vagy azonosító jelölést használja, amelyről 2012. június 29-én írásban értesítette a Bizottságot.
   (4)   Az (1) és (2) bekezdés a friss húst, darált húst, húskészítményeket és mechanikusan leválasztott húst előállító és tejfeldolgozó integrált létesítményekből származó valamennyi termékre alkalmazandó, ha a létesítmény egy része felsorolt létestmény.
   3. cikk
   Horvátország gondoskodik arról, hogy azok a felsorolt létesítmények, amelyek nem felelnek meg a 852/2004/EK rendelet II. mellékletének II. fejezetében, valamint a 853/2004/EK rendelet III. melléklete I. szakaszának II. és III. fejezetében, II. szakaszának II. és III. fejezetében, V. szakaszának I. fejezetében és IX. szakasza I. fejezetének II.A. részében megállapított különleges követelményeknek, beszüntetik tevékenységüket.
   4. cikk
   E határozat 2016. január 1-jétől2016. június 30-ig alkalmazandó.
   5. cikk
   Ennek a határozatnak a tagállamok a címzettjei.
   
      Kelt Brüsszelben, 2016. február 4-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 139., 2004.4.30., 1. o.
   
   
      (2)  HL L 139., 2004.4.30., 55. o.
   
   
      (3)  http://ec.europa.eu/food/food/biosafety/establishments/establishments-transition-croatia_en.pdf
   
      MELLÉKLET
      Húsfeldolgozó létesítmények listája
      
                  Szám
               
               
                  Állat-egészségügyi szám
               
               
                  A létesítmény neve
               
               
                  Utca vagy község/város/régió
               
            
                  1.
               
               
                  HR 14
               
               
                  IMES – MESNA INDUSTRIJA d.o.o.
               
               
                  
                              Ulica Katarine Zrinske 9,
                           
                        
                              Samobor,
                           
                        
                              Zagrebačka
                           
                        
            
                  2.
               
               
                  HR 405
               
               
                  KARLO – TOMISLAV, obrt proizvodnju i preradu mesa, trgovinu i ugostiteljstvo
               
               
                  
                              Bistrec 16, Lug Samoborski,
                           
                        
                              Bregana,
                           
                        
                              Zagrebačka
                           
                        
            
                  3.
               
               
                  HR 811
               
               
                  VUGRINEC d.o.o.
               
               
                  
                              A. Mihanovića 44, Kraj Gornji,
                           
                        
                              Dubravica,
                           
                        
                              Zagrebačka
                           
                        
            
                  4.
               
               
                  HR 895
               
               
                  JADRI TRADE d.o.o.
               
               
                  
                              Švica 152,
                           
                        
                              Otočac,
                           
                        
                              Ličko – senjska
                           
                        
            
                  5.
               
               
                  HR 1466
               
               
                  KULINA NOVA SELA d.o.o.
               
               
                  Nova Sela b.b.,
                  Nova Sela,
                  Dubrovačko – neretvanska
               
            
                  6.
               
               
                  HR 1526
               
               
                  BERMES d.o.o.
               
               
                  
                              Zagorska 14,
                           
                        
                              Donja Pušća,
                           
                        
                              Zagrebačka
                           
                        
            
         
      Tejfeldolgozó létesítmények listája
      
                  Szám
               
               
                  Állat-egészségügyi szám
               
               
                  A létesítmény neve
               
               
                  Utca vagy község/város/régió
               
            
                  1.
               
               
                  HR 1444
               
               
                  LE – Milk d.o.o.
               
               
                  Ravenski Lemeš b.b., Raven,
                  Križevci,
                  Koprivničko – križevačka